Χέρσο Κιλκίς

Το Χέρσο είναι χωριό του Δήμου Κιλκίς της Περιφερειακής Ενότητας Κιλκίς με πληθυσμό 872 κατοίκους (2021). Είναι έδρα της Δημοτικής ενότητας Χέρσου και παλαιότερα αποτελούσε έδρα του Δήμου Χέρσου. Είναι επίσης έδρα της Κοινότητας Χέρσου, στην οποία περιλαμβάνονται και τα χωριά Ελευθεροχώρι, Καλίνδρια και Ηλιόφωτο.

 Ιστορικά στοιχεία 
μικρογραφία|Μάχη στον τομέα Χίρσοβα (Ιούλιος 1916).
Επί τουρκοκρατίας στο Χέρσο κατοικούσαν μουσουλμάνοι κυρίως, αλλά και χριστιανοί. Παρά την ίδρυση της Βουλγαρικής εξαρχίας το 1870 οι χριστιανοί κάτοικοι του Χέρσου παρέμειναν πιστοί στο πατριαρχείο Κωνσταντινουπόλεως. Το 1879 με την εγκατάσταση του Βούλγαρου ουνίτη επισκόπου στο Κιλκίς, Νείλου Ισβόρωφ, πολλοί κάτοικοι του χωριού ασπάστηκαν την Ουνία.Αθανάσιος Α. Αγγελόπουλος, Αι ξέναι Προπαγάνδαι εις την επαρχίαν Πολυανής κατά την περίοδον 1870 - 1912, Ίδρυμα Μελετών Χερσονήσου του Αίμου (ΙΜΧΑ), Θεσσαλονίκη 1973, ανατύπωση 1993, σελ. 103 Μετά το 1893, όταν ο νέος Βουλγαρουνίτης επίσκοπος, Λάζαρος Μλαντένωφ προσχώρησε στην Βουλγαρική εξαρχία, πολλοί Χερσιώτες προσχώρησαν σταδιακά και αυτοί στη Βουλγαρική εκκλησία. Μετά την συνθήκη του Νεϊγύ, το 1919, και το Πρωτόκολλο Πολίτη-Καλφώφ του 1924, όσοι κάτοικοι ήταν εξαρχικοί, αποχώρησαν στη Βουλγαρία, ενώ με τη Συνθήκη της Λωζάνης το 1923 οι μουσουλμάνοι κάτοικοι που ήταν και η πλειοψηφία, προσέφυγαν στην Τουρκία. Ταυτόχρονα, Έλληνες από την Ανατολική Θράκη και την Ανατολική Ρωμυλία εγκαταστάθηκαν στο Χέρσο, ενώ λίγο μετά προστέθηκαν πρόσφυγες από τον Πόντο. Σήμερα, το Χέρσο έχει Γυμνάσιο και Γενικό Λύκειο.

 Γεωγραφικά στοιχεία 
Το Χέρσο βρίσκεται 15 χιλιόμετρα βορειοδυτικά της πόλης του Κιλκίς. Είναι κτισμένο στην ανατολική όχθη του ποταμού Αγιάκι, παραπόταμου του Αξιού. Βρίσκεται στο κέντρο μιας εύφορης κοιλάδας, νότια του λεκανοπεδίου της Δοϊράνης. Στο Χέρσο λειτουργεί ο ομώνυμος Σιδηροδρομικός σταθμός πάνω στη Σιδηροδρομική γραμμή Θεσσαλονίκης - Αλεξανδρούπολης.

 Μετανάστες και πρόσφυγες 
Το 2016 δημιουργήθηκε Κέντρο Διαμονής Μεταναστών και Προσφύγων στο Στρατόπεδο Μαζαράκη μέσα στον οικισμό του Χέρσου. Στο Κέντρο φιλοξενούνται 4.000 πρόσφυγες και μετανάστες, ενώ τα προβλήματα που προκαλούνται οδήγησαν τους κατοίκους σε έντονες διαμαρτυρίες και επερώτηση στη Βουλή.Newsbeast, Σε κλίμα έντασης η συνάντηση κατοίκων – φορέων του Κιλκίς για το προσφυγικό, Εξαναγκάστηκε σε αποχώρηση ο βουλευτής του ΣΥΡΙΖΑ Θ.Παραστατίδης, 10 Απριλίου 2016Το δημοτικό συμβούλιο Κιλκίς υιοθέτησε ψήφισμα για άμεση αποσυμφόρηση του προσωρινού Κέντρου Φιλοξενίας προσφύγων στο πρώην στρατόπεδο «Μαζαράκη», 29 Απριλίου 2016Κιλκίς24, Επίκαιρη ερώτηση για το Κέντρο Φιλοξενίας Προσφύγων στο Χέρσο, 6 Απριλίου 2016Καθημερινή, Ενα βήμα πριν την «έκρηξη» σε hotspots και λιμάνια, Τάνια Γεωργιοπούλου, 11 Απριλίου 2016Το Βήμα, Βυθούλκας Διονύσης, Μποζανίνου Τάνια, Τα hotspots της οργής: Ολο και πιο δύσκολες και ανεξέλεγκτες γίνονται η φιλοξενία και η διαχείριση των μεταναστών, 3 Απριλίου 2016

 Αθλητισμός και πολιτισμός 
Στο χωριό εδρεύει ο ποδοσφαιρικός σύλλογος «Αθλητικός Σύλλογος Δόξα Χέρσου» ο οποίος κατάφερε να αγωνιστεί στο πρωτάθλημα της Δ΄ Εθνικής κατηγορίας. Επίσης λειτουργεί ο Σύλλογος Ποντίων Χέρσου και ο Περιβαλλοντικός Σύλλογος Αγιάκ, δοσμένο το όνομα από το ποτάμι του χωριού.  

Πρόεδρος της τοπικής κοινότητας είναι ο Λευτέρης Μποζίνης. Στο Δήμο Εντεταλμένος Δημοτικός Σύμβουλος είναι ο Κώστας Καμενίδης. 

 Αξιοσημείωτα πρόσωπα 
 Δημήτρης Μπάσης, τραγουδιστής.

 Παραπομπές 

Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς